stanford-oval/wikipedia huggingface dataset:
Tamaulipas

| Tamaulipas (Estado Libre y Soberano de Tamaulipas) |
| --- | --- |
 Lippu:  Vaakuna
 Tamaulipasin sijainti Meksikossa
Valtio:  Meksiko
Osavaltio:  Tamaulipas
Liittynyt Meksikoon:  1824
Järjestys:  14.
Hallinto:  
 – hallinnollinen keskus:  Ciudad Victoria
 – suurin kaupunki:  Reynosa
 – Kuvernööri:  
 – Senaattorit:  
Pinta-ala:  80 175 km²
Väkiluku (2020):  3 527 735
 – väestötiheys:  43,7 as./km²
Lyhenteet:  
 – postitunnus:  87–89
 – ISO 3166:  MX-TAM
 
tamaulipas.gob.mx
Tamaulipas on osavaltio Meksikossa. Sen naapuriosavaltiot ovat Veracruz, San Luis Potosí ja Nuevo León. Idässä Tamaulipas rajoittuu Meksikonlahteen. Osavaltion pääkaupunki on Ciudad Victoria. Tamaulipasin pinta-ala on 80 175 neliökilometriä ja asukasluku noin 3,5 miljoonaa. Osavaltio jakautuu 43 kuntaan.
Tamaulipas sijaitsee Meksikon koilliskulmassa. Sen länsi- ja lounaisosissa on suuria vuoristoja, muualla maasto on kukkuloiden hallitsemaa. Joet Rio Grande, Conchos, Soto la Marina, Guayalejo ja Pánuco virtaavat vuorilta Meksikonlahteen. Rantaviivalla on hiekkasärkkien merestä rajaamia laguuneita. Meksikonlahden lämpimien vesien takia ilmasto on lämmin ja kostea. Tärkeimmät elinkeinot ovat maanviljely, kalastus ja turismi.
Aiheesta muualla

Kuvia tai muita tiedostoja aiheesta Tamaulipas Wikimedia Commonsissa
Tatra T148

| Tatra T148 |
| --- | --- |

Valmistustiedot
Valmistusmaa:  Tšekkoslovakia
Valmistaja:  Tatra Narodni Podnik, Kopřivnice
Valmistusvuodet:  1972 - 1982
Tuotantomäärä:  113 647 kappaletta
Edeltäjä:  Tatra T138
Seuraaja:  Tatra T815
Kantavuus:  16 000 kg
Akseliväli:  6×6: 4 260 + 1 320 mm, 3 690 + 1 320 mm tai  4 800 + 1 320 mm;  4×4: 3 875 mm
Maavara:  290 mm
Moottori, voimansiirto ja alusta
Iskutilavuus:  12 667 cm³
Teho:  148,6 kW / 2000 1/min
Vääntö:  T2-928-1E: 813 Nm; T2-928-17E: 798 Nm / 1200 - 1400 1/min
Polttoaine:  dieselöljy
Kulutus:  31,2 l /100 km
Vetotapa:  6×6 / 4×4, etuakseli irrotuskytkimellä
Vaihteisto:  5+1; vaihteet 2 - 5 synkronoitu
Jarrut:  paineilmakäyttöiset kaksipiiriset rumpujarrut
Tatra T148 oli tšekkoslovakialaisen Tatran valmistama kuorma-auto. Se perustui pitkälti edeltäjäänsä T138:aan. Tatralla tehtiin päätös T138:n modernisoinnista 1969. Tarkoituksena oli parantaa moottorin suorituskykyä sekä saada se vastaamaan melu- ja päästömääräyksiä.
Runkorakenteena käytetty Tatralle ominainen keskusputkirunko vastasi pitkälti edeltäjämallia. Akselistoissa oli heilurityyppinen erillisjousitus, joissa oli uutena ominaisuutena ylätasauspyörästö, joka tasasi eri akselien momentit. Tämä rakenne teki Tatrasta erittäin maastokelpoisen ajoneuvonkenen mukaan?.
Voimanlähteenä oli perusrakenteeltaan sama Julius Mackerlen suunnittelema ilmajäähdytteinen V8-moottori kuin T138:ssakin, mutta tehoa ja vääntöä oli parannettu iskutilavuutta kasvattamalla. Tämä oli saatu aikaan pidentämällä iskunpituutta 10 millimetrillä. Armeijan käyttöön kehitettiin sovellus jota voi käyttää vaihtoehtoisella polttoaineella, joka koostui dieselöljystä, bensiinistä ja lentopetrolista. Tosin moottoriteho jäi tällöin vakiomallia pienemmäksi.
Ohjaamoon oli tehty erillinen lisälämmitin, sillä ilmajäähdytteinen moottori ei kyennyt tuottamaan riittävää lämmitystehoa. Tilaa oli kuljettajan lisäksi kahdelle matkustajalle.
Tatran T148:n pääasiallinen vientimarkkina oli edeltäjänsä tapaan Neuvostoliitto.
Tuotannon päätyttyä joulukuussa 1982 kokonaisvalmistusmääräksi oli tullut 113 647 kappaletta. T148:n seuraajaksi tuli edelleenkin valmistuksessa oleva tylppänokkainen T815.
Aiheesta muualla

Teknisiä tietoja ja kuvia T148:sta.
Wikimedia Commonsissa on kuvia tai muita tiedostoja aiheesta .
Telefanes

Telefanes (m.kreik. Τηλεφάνης, Tēlefanēs, lat. Telephanes) voi viitata seuraaviin antiikin kreikkalaisiin henkilöihin:
Telefanes Fokislainen (400-luku eaa.), kuvanveistäjä
Telefanes Sikyonlainen, taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Telefanes”, voi hakea sivunnimihaulla, laajalla sivunnimihaulla tai tekstihaulla.
Turku Jazz Orchestra

Turku Jazz Orchestra (TJO) on Turussa toimiva big band, joka on perustettu keväällä 2012. Orkesterin vaihtuvaan jäsenistöön kuuluu kolmisenkymmentä Turun seudun ammattimuusikkoa, joista kootaan aina 17-henkinen kokoonpano. Orkesterin taiteellisena johtajana ja kapellimestarina toimii säveltäjä-sovittaja Vellu Halkosalmi.
Syksyllä 2016 Turku Jazz Orchestra julkaisi esikoisalbuminsa Sulle salaisuuden kertoa mä voisin, joka koostuu suomalaisista elokuvamusiikin klassikoista. Levyllä soittavat myös Turun filharmoninen orkesteri ja saksofonisti Jukka Perko, ja laulusolistina on Johanna Iivanainen. Levyn sisältö perustuu TJO:n toukokuussa 2015 kantaesittämään ohjelmistoon, jonka kanssa se on konsertoinut myös muualla Suomessa.
Vuonna 2013 Turku Jazz Orchestra esitti Quincy Jonesin sävellyksiä ja sovituksia, joita Vellu Halkosalmi oli saanut Jonesilta käyttöönsä tai poiminut tämän levytyksiltä. TJO on soittanut myös muun muassa Thad Jonesin bigband-sovituksia.
Turku Jazz Orchestran bigbandopisto tarjoaa yhtyesoiton opetusta harrastajille. Se koostuu kahdesta periodityyppisesti toimivasta orkesterista, joista toinen on suunnattu aloittelijoille ja toinen edistyneemmille.
Turku Jazz Orchestra on osa Turkuun vuonna 2016 perustettua Jazz City Turku -hanketta, jonka piiriin kuuluvat myös ympärivuotinen konserttisarja Flame Jazz sekä elokuisin järjestettävä Turku Jazz Festival.
Muusikot

kapellimestari, taiteellinen johtaja: Vellu Halkosalmi
Muusikot > Trumpetit

Petter Järvi
Vesa-Pekka Kopakkala
Rami Koskinen
Tero Lindberg
Timo Mansikka-aho
Muusikot > Saksofonit

Kimmo Gröhn
Jusu Heinonen
Juha Järvinen
Tane Kannisto
Jaakko Martikainen
Pekka Välimäki
Harri Wallenius
Muusikot > Pasuunat

Antti Hermaja
Onni Kaarle
Pekka Laurikka
Anna-Maija Laiho-Ihekweazu
Anna-Liisa Lindberg
Sakari Mäkimattila
Harri Mäntynen
Saara Kitunen
Muusikot > Piano

Timo Kajamies
Ville Vihko
Muusikot > Kitara

Ilpo Murtojärvi
Jarno Sipilä
Joni Vierre
Muusikot > Basso

Vesa Saloranta
Olli-Pekka Kankimäki
Muusikot > Rummut ja muut lyömäsoittimet

Taneli Korpinen
Karri Kerkelä
Antti Samuelsson
Muusikot > Äänitekniikka

Oskari Kailes
Säkylän yhteiskoulu

Säkylän yhteiskoulu on koulu, joka toimii Säkylän Iso-Säkylässä. Rakennuksessa on luokat 7-9 vuosiluokille sekä toimitilat Säkylän seudun lukiolle. Koulussa opiskelee joka lukuvuosi yhteensä noin 350 oppilasta, joista noin 200 on yläkoululaisia ja lukiolaisia on noin 150. Säkylän ja Köyliön kuntaliitoksen jälkeen Lallin koulun luokat 7-9 siirtyivät Säkylän yhteiskouluun.
Historia

Säkylän yhteiskoulun toiminta alkoi jo 1950-luvulla, mutta silloin koululla ei ollut omia tiloja. Koulukeskus rakennettiin alun perin 1970-luvulla, jolloin Säkylän yhteiskoulu muutettiin Säkylän yläasteeksi, jonka nimi vaihtui takaisin Säkylän yhteiskouluksi 27.4.2000. Tuolloin tontti koostui vain läntisimmästä rakennuksesta, jonka yhteyteen rakennettiin myöhemmin toinen osio, jossa sijaitsee lukion tilat, pienryhmän luokat ja auditorio. Isommassa ja vanhemmassa osiossa sijaitsee puolestaan ruokala, liikuntasali ja kaikki muut mahdolliset teorialuokat. Tontille rakennettiin ajan myötä myös pohjoisrajan viereen punainen tiilirakennus, jossa ovat teknisen työn tilat. Koulun rakentamiseen käytetyt materiaalit eivät olleet kovin kestäviä ja pitkäikäisiä, sillä 1990-luvulta lähtien rakennus alkoi kärsiä homevaurioista. Sen myötä koko koulurakennus ja sen tontti teknisten töiden rakennusta lukuun ottamatta koki vuosien 2010-2011 aikana mittavan saneerauksen, jossa poistettiin kaikki homevauriot, paranneltiin koulun pihaa sekä luokkien että käytävien järjestystä muutettiin. Teknisen työn luokka sai saneerauksessa omat uusitut tilansa myöhemmin ns. Taitotalosta.
Säkylän yhteiskoulu elokuussa 2021.
Tessalitin piiri

Tessalitin piiri Malin kartalla.
Tessalitin piiri (ransk. Cercle de Tessalit) on paikallishallintoalue Malin Kidalin alueella. Sen pinta-ala on 39 000 neliökilometriä. Asukkaita on 16 300 henkeä (vuonna 2009).
Tessalitin piiri rajoittuu pohjoisessa Algeriaan, idässä Kidalin alueen Abeïbaran ja etelässä Kidalin piireihin sekä lännessä Timbuktun alueeseen. Se sijaitsee wadien halkomassa Adrar des Ifoghas -vuoristossa ja sen länsipuolella. Seudun ilmasto on hyvin kuiva ja lämpötilanvaihtelut suuria. Kasvillisuus käsittää heinäkasveja, piikkipensaita ja -puita. Eläinkuntaan kuuluu gaselleja, sakaaleja, hyeenoita ja trappeja.
Piiriin kuuluu kolme maalaiskuntaa: Adjelhoc, Tessalit ja Timtaghène. Hallinnollinen keskus on Tessalitin kylä. Väestö on etupäässä tuaregeja, jotka jakautuvat 33 paimentolaisryhmään..
Tessalitin kautta kulkee Gaosta Algerian rajalle johtava maantie RN19. Seudun pääelinkeino on karjanhoito. Kotieläimiä ovat vuohet, lampaat, kamelit, aasit ja naudat. Keinokasteluun perustuva maanviljely tuottaa durraa, tomaatteja, sipulia, juurikkaita, perunaa ja vihanneksia. Lisäksi kasvatetaan taatelipalmuja ja hedelmäpuita. Muita elinkeinoja ovat pienimuotoinen kaupankäynti ja käsityöammatit. Tärkeimmät kauppapaikat ovat Tessalit ja Adjelhoc.
Sälekaihdin

Sälekaihdin
Sälekaihdin on ikkunaan yleensä kiinteästi asennettava verho, joka on valmistettu langoilla toisiinsa yhdistetyistä puu- tai metallisäleistä. Kääntämällä säleiden suuntaa verhoon liittyvän mekanismin avulla huoneen valoisuutta voi helposti säätää ja samalla rajoittaa auringon suoraa paistetta. Samojen lankojen avulla sälekaihtimen voi myös kerätä nippuun, kokonaan pois ikkunan edestä.
Sälekaihdin asennetaan tavallisimmin ikkunalasien väliin, mutta on olemassa myös kokonaan ikkunoiden sisä- tai ulkopuolelle asennettavia pinta-asennusmalleja. Ikkunan sisäpuolelle asennetut sälekaihtimet keräävät pölyä ja takertuvat helposti huonekasveihin ja ikkunalaudan koriste-esineisiin .
Sälekaihtimien historia ulottuu jo muinaiseen Egyptiin, jossa ihmiset sitoivat kaisloja toisiinsa peittääkseen talojensa ikkuna-aukot.
Perinteisten sälekaihtimien lisäksi tarjolla on integroituja sälekaihtimia. Käytännössä tämä tarkoittaa, että säätötangot ja nostonarut eivät ole näkyvissä, vaan ne korvaa siisti ikkunan karmiin kiinnitetty rasia, jonka kautta kaihdinta voidaan säätää.
Aiheesta muualla

Wikimedia Commonsissa on kuvia tai muita tiedostoja aiheesta .
Marika Paaso & Heli Kaski: Suljetko sälekaihtimet väärin? – Näin pidät lämmön loitolla. Yle Keski-Suomi 4.8.2014.
Taikapeili (yhtye)

Taikapeili oli 1990-luvun puolessa välissä Suomessa suureen suosioon noussut pop-duo, jonka muodostivat Hanna-Riikka Siitonen ja Nina Tapio. Yhtyeen tuottajana toimi Kristian Maukonen.
Yhtyeen debyyttialbumia Suuri salaisuus (1994), jonka menestystä vauhditti hittikappale ”Jos sulla on toinen”, on myyty yli 95 700 kappaletta. Yhtye sai vuoden 1994 tulokas-Emman. Kakkosalbumia Nähdään taas (1995) myytiin vielä yli 38 000 kpl. Yhtye joutui kiistoihin nimensä käytöstä samaa nimeä kantavan oululaisen mallikoulun kanssa. Molemmat osapuolet saivat jatkaa nimen käyttöä. Kolmas levy Nukahda jos uskallat (1999) ei saanut enää niin suurta suosiota.
Vuonna 2000 julkaistiin 20 suosikkia – Jos sulla on toinen -kokoelma, joka sisältää duon tunnetuimmat kappaleet. Kahden cd-levyn kokoelma Tähtisarja 30 Suosikkia: Taikapeili julkaistiin vuonna 2007.
Siitonen ja Tapio palasivat esiintymislavoille Suomen vuoden 2006 Euroviisu-karsinnoissa, jossa he olivat mukana kappaleilla ”This Is What We Came For” ja ”Who I Am”. Kappaleista ”Who I Am” eteni karsintojen finaaliin, jossa se sijoittui seitsemänneksi.
Diskografia > Albumit

Suuri salaisuus (1994)
Nähdään taas (1995)
Nukahda jos uskallat (1999)
Diskografia > Kokoelmat

20 suosikkia – Jos sulla on toinen (2000)
Tähtisarja - 30 Suosikkia: Taikapeili (2007)
Diskografia > Singlet

Jos sulla on toinen (1994)
Seuraa johtajaa (1994)
Kunnes kuolema meidät erottaa (1994)
On aamuun aikaa, promo (1994)
Mitä yhdestä särkyneestä sydämestä (1994)
Nyt kun nähdään taas (Moi!) (1995)
Jäätynyt maa (1999)
Aina kun sä meet (1999)
Lähden pois, promo (1999)
Ystävyys (2000)
Tessalit

| Tessalit |
| --- | --- |
 Tessalitin linnoitus.
 Tessalit
 Koordinaatit: 20°11′38″N, 1°0′28″E 
Valtio:  Mali
Alue:  Kidal
Piiri:  Tessalit
Hallinto:  
 – Asutustyyppi:  kunta
Väkiluku (2009):  5 700
Infobox OKVirheellinen NIMI-arvo: 
Tessalit on maalaiskunta, sen keskuspaikka sekä Tessalitin piirin hallinnollinen keskus Malin Kidalin alueella. Se sijaitsee Adrar des Ifoghas -vuoristossa noin 500 kilometriä Gaosta pohjoiseen. Kunnassa on 5 700 asukasta (vuonna 2009)
Kunnan pinta-ala on 30 000 neliökilometriä. Se käsittää kaksi kylää ja kuusi paimentolaisryhmää.
Tessalitin kautta kulkee Gaosta Algerian rajalle johtava maantie RN19. Seudun pääelinkeino on karjanhoito. Lisäksi harjoitetaan puutarhaviljelyä, kaupankäyntiä ja perinteisiä käsityöammatteja. Kunnassa on viisi koulua, terveysasema, kulttuuritalo, radio- ja TV-asema sekä raja-asema ja tulli.
Tessa Sanderson

| Mitalit | Mitalit | Mitalit |  |
| --- | --- | --- | --- |
|  Tessa Sanderson |  Tessa Sanderson |  Tessa Sanderson |  |
Maa:   Yhdistynyt kuningaskunta
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Hopeaa | Praha 1978 | keihäänheitto |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Edmonton 1978 | keihäänheitto |  |
|  Kultaa | Edinburgh 1986 | keihäänheitto |  |
|  Kultaa | Auckland 1990 | keihäänheitto |  |
Tessa Sanderson (s. 14. maaliskuuta 1956 Burnt Savannah, Jamaika) on brittiläinen keihäänheittäjä ja seitsenottelija.
Sanderson syntyi Jamaikalla mutta muutti Wolverhamptoniin Englantiin. Hän oli Britannian paras keihäänheittäjä 1970-luvun alusta 1980-luvulle saakka. Hän saavutti hopeaa Euroopan-mestaruuskilpailuissa 1978 ja voitti samana vuonna ensimmäisen kolmesta Kansainyhteisön-mestaruudestaan.
Sanderson voitti olympiakultaa vuoden 1984 kesäolympialaisissa Los Angelesissa tuloksella 69,56, ja hänestä tuli ensimmäinen olympiakultaa yleisurheilun heittolajeissa voittanut brittiläinen nainen. Hän osallistui kaikkiaan kuusiin olympialaisiin. Hän sijoittui neljänneksi Barcelonassa 1992 ja kymmenenneksi Montrealissa 1976. Vuosien 1980, 1988 ja 1996 olympialaisissa hän karsiutui loppukilpailusta.
Käännös suomeksi
Tempelhofin lentoaseman katurata

| Tempelhof Airport Street Circuit |
| --- | --- |

Sijainti:   Berliini, Saksa
Aikavyöhyke:  UTC+1
Valmistumisvuosi:  2015
Suunnittelija:  Rodrigo Nunes
Radan pituus:  2,47 km
Mutkia:  17
Rataennätys:  1.24,435 (Nelson Piquet Jr. 2015)
Suurimmat tapahtumat:  Formula E (2015)
Tempelhofin lentoaseman katurata (virallisesti Tempelhof Airport Street Circuit) on Tempelhofin lentoaseman asemataso-osassa Saksan Berliinissä sijaitseva moottorirata. Radalla on kilpailtu Formula E -sarjaa sen debyyttikaudella eli kaudella 2014–2015.
2,47-kilometrisen ja 17 mutkaa sisältävän radan on suunnitellut Rodrigo Nunes. Se julkistettiin helmikuussa 2015 ja ensimmäinen Formula E -kilpailu käytiin saman vuoden toukokuussa. Kilpailun voitti belgialainen Jérôme d’Ambrosio.
Radan ennätystä pitää hallussaan brasilialainen Nelson Piquet Jr.
Formula E -voittajat

| Kausi | Kuljettaja | Talli | Raportti |
| --- | --- | --- | --- |
| 2014–2015 |  Jérôme d’Ambrosio |  Dragon Racing | Raportti |
Kaudella 2015–2016 Saksan ePrix ajettiin Berliinin katuradalla.
| 2016–2017 |  |  | Raportti |
Tempest

Tempest voi tarkoittaa:
Myrsky The Tempest, William Shakespearen näytelmä
The Tempest, William Shakespearen näytelmään perustuva vuoden 2010 elokuva
Tempest, vuoden 1981 videopeli
Beethovenin pianosonaatti nro 17, Der Sturm, The Tempest, Myrsky
Hawker Tempest, toisen maailmansodan aikainen hävittäjälentokone
Tempest, tulevan hävittäjälentokoneen kehitysprojekti
Tempest, brittiläinen rockyhtye
Tempest, yksityypin kölivene
Myrsky op. 109 (The Tempest) Sibeliuksen näyttämömusiikkiteos
Tempest (Bob Dylanin albumi) (2012)
Tempest, DC Comicsin sarjakuvahahmo
Taiteilijanimenä

Tempest, oik. Janne Suni, suomalainen elektronisen musiikin artisti
Joey Tempest, oik. Joakim Larsson (s. 1963), ruotsalainen laulaja
Kate Tempest, oik. Kate Esther Calvert (s. 1985), englantilainen runoilija, spoken word- ja rap-artisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tempest”, voi hakea sivunnimihaulla, laajalla sivunnimihaulla tai tekstihaulla.
TaTU Tampere

TaTU Tampere ry (aikaisemmin Tampereen Työväen Uimarit r.y., TaTU) on vuonna 1919 perustettu tamperelainen uimaseura. Se on TUL:n, Suomen Uimaliiton ja Tampereen Uinnin Tuen jäsenseura. Seuran toimintaan kuuluvat uinti, avantouinti, vesipallo, kuntoilu ja sähly.
TaTU Tampere huolehtii Tampereen kaupungin omistaman Rauhaniemen kansankylpylän hoidosta.
Aiheesta muualla

Seuran sivusto
Tammiharakka

| Tammiharakka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Loistonärhet Cyanocorax
Laji::  melanocyaneus
Kaksiosainen nimi
 Cyanocorax melanocyaneus  (Hartlaub, 1844) 
Alalajit
 Cyanocorax melanocyaneus melanocyaneus  Cyanocorax melanocyaneus chavezi 
Katso myös
   Tammiharakka Wikispeciesissä   Tammiharakka Commonsissa 
Infobox OKNimi-testi OKIUCN-testi OK: 
Tammiharakka (Cyanocorax melanocyaneus) on varisten heimoon kuuluva varpuslintu.
Levinneisyys

Tammiharakoita elää Keski-Amerikassa. Lajia tavataan El Salvadorissa, Guatemalassa, Hondurasissa ja Nicaraguassa. Lajin kokonaispopulaatiota ei ole arvioitu, mutta lajia on kuvailtu melko tavalliseksi.
Tangsini ŏpsŭmyŏn chogukto ŏpta

Kim Jong-il
Tangsini ŏpsŭmyŏn chogukto ŏpta (suom. "Ei äidinmaata ilman sinua") on Kim Jong-ilille tehty laulu Korean demokraattisesta kansantasavallasta. Laulu kuvaa sitä, miten Korean kansa ei voisi elää ilman Kim Jong-iliä, ja miten valtio romahtaisi jos Kimiä ei olisi. Laulu on Songun-politiikan ("asevoimat ensin") tunnus, yksi Korean Kansanarmeijan Kuoron lauletuimmista lauluista sekä suosittu populaarilaulu. Sen kaksi tunnetuinta levytystä ovat Kansanarmeijan kuoron ja populaariyhtye Pochonbon elektronisen orkesterin versiot.
Laulu tunnetaan englannin kielellä nimellä "No Motherland Without You".
Sanoitus

| Chosŏn'gŭl | Korean uudistettu latinisaatio | McCune-Reischauer transliterointi | Suomenkielinen käännös |
| --- | --- | --- | --- |
|  사나운 폭풍도 쳐몰아내고  신념을 안겨준 김정일장군  당신이 없으면 우리도 없고,  당신이 없으면 조국도 없다!  미래도 희망도 다 맡아주는  민족의 운명인 김정일장군  당신이 없으면 우리도 없고,  당신이 없으면 조국도 없다!  세상이 열백번 변한다해도  인민은 믿는다 김정일장군  당신이 없으면 우리도 없고,  당신이 없으면 조국도 없다!  아…… 우리의 김정일장군  당신이 없으면 조국도 없다!  |  sanaun pokpungdo chyeomoranaego  sinnyeomeul an-gyeojun Gim Jeong-il janggun  dangsini eopseumyeon urido eopgo,  dangsini eopseumyeon jogukdo eopda! miraedo huimangdo da matajuneun  minjogui unmyeong-in Gim Jeong-il janggun  dangsini eopseumyeon urido eopgo,  dangsini eopseumyeon jogukdo eopda! sesang-i yeolbaekbeon byeonhandahaedo  inmineun minneunda Gim Jeong-il janggun  dangsini eopseumyeon urido eopgo,  dangsini eopseumyeon jogukdo eopda! a…… uriui Gim Jeong-il jang-gun  dangsini eopseumyeon jogukdo eopda! |     sanaun p'okp'ungdo ch'yŏmoranaego  sinnyŏmŭl an'gyŏjun Kim Chŏng-il changgun  tangsini ŏpsŭmyŏn urido ŏpko,  tangsini ŏpsŭmyŏn chogukto ŏpta!  miraedo hŭimangdo ta mat'ajunŭn  minjogŭi unmyŏng'in Kim Chŏng-il changgun  tangsini ŏpsŭmyŏn urido ŏpko,  tangsini ŏpsŭmyŏn chogukto ŏpta!  sesang'i yŏlbaekpŏn pyŏnhandahaedo  inminŭn minnŭnda Kim Chŏng-il changgun  tangsini ŏpsŭmyŏn urido ŏpko,  tangsini ŏpsŭmyŏn chogukto ŏpta!  a…… uriŭi Kim Chŏng-il changgun  tangsini ŏpsŭmyŏn chogukto ŏpta!   |  Sinä torjuit ankaran myrskyn  Sinä sait meidät uskomaan, kenraali Kim Jong-il!  Me emme voi elää ilman sinua  Meidän valtiomme ei selviä ilman sinua  Meidän tulevaisuutemme ja toivomme riippuvat sinusta  Kansan kohtalo riippuu sinusta, kenraali Kim Jong-il!  Me emme voi elää ilman sinua  Meidän valtiomme ei selviä ilman sinua  Vaikka maailma muuttuisi satoja kertoja...  Kansa uskoo sinuun, kenraali Kim Jong-il!  Me emme voi elää ilman sinua  Meidän valtiomme ei selviä ilman sinua  Oi meidän kenraalimme Kim Jong-il  Meidän valtiomme ei selviä ilman sinua  |
Kansanarmeijan kuoron versiossa käytetään muotoa "Kim Chŏng-il changgun" (kenraali Kim Jong-il) muodon "Kim Chŏng-il tongji" (toveri Kim Jong-il) sijasta.
Taipaleenkylä (Alavus)

| Taipaleenkylä |
| --- | --- |
 Taipaleenkylä
 Koordinaatit: 62°34.500′N, 23°20.549′E 
Valtio:  Suomi
Maakunta:  Etelä-Pohjanmaa
Kunta:  Alavus
Hallinto:  
 – Asutustyyppi:  kylä
Postinumero:  63370
Infobox OKVirheellinen NIMI-arvo: 
Taipale – paikallisten puhekielessä Taipaleenkylä – on Alavudella sijaitseva kylä. Kylän postiosoite on 63370 Taipalus, minkä vuoksi kylää kuulee joskus kutsuttavan myös Taipaluksenkyläksi. Kylä sijaitsee Alavuden ja Peräseinäjoen välisen tien varrella. Molempiin mainittuihin taajamiin on Taipaleenkylästä noin 15 kilometrin matka. Kylässä on kaksi järveä: Iso-Allasjärvi ja Vähä-Allasjärvi. Iso-Allasjärven äärellä on kylän yleinen uimaranta. Lisäksi kylässä on urheilukenttä ja pururata, sekä talvisin valaistu latu. Taipaleenkylän 89-vuotias koulu lopetti toimintansa toukokuussa 2008. Ilman elintarvikemyymälää kylä on ollut vuoden 1995 alusta alkaen. Pankki lopetettiin vuonna 1996.
The Helpful Fox Senko-san

The Helpful Fox Senko-san (jap. 世話やきキツネの仙狐さん, Sewayaki Kitsune no Senko-san, suom.: 'Avulias Kettu Senko-san') on japanilaisen Rimukoron fantasiakomedia mangasarja. Sitä on julkaistu verkossa Kadokawa Shotenin Comic Newtype -sivuston kautta lokakuusta 2017 lähtien, ja sitä on tehty kymmenen tankōbon-kirjaa. Doga Kobon anime-televisiosarjan sovitus esitettiin Japanin televisiossa huhtikuusta kesäkuuhun 2019.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Helpful Fox Senko-san
Tammihiippo

| Tammihiippo |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Mycenaceae
Suku::  Hiipot Mycena
Laji::  inclinata
Kaksiosainen nimi
 Mycena inclinata  (Fr.) Quél. 
Katso myös
   Tammihiippo Wikispeciesissä   Tammihiippo Commonsissa 
Infobox OKNimi-testi OK: 
Tammihiippo (Mycena inclinata) on kellomainen harmaanruskea hiippolaji. Sen heltat ovat harmaanvalkeat. Jalka on vaalean harmaanvalkea ja vanhemmiten punaruskea. Sieni haisee härskiltä kalalta. Se kasvaa ryhminä tammien ja kuusien kannoilla. Se on Lounais-Suomen tammimetsiköissä yleinen.
Aiheesta muualla

Laji.fi: Tammihiippo (Mycena inclinata)
Mushroom Expert: Mycena inclinata (englanniksi)
Taivas sinivalkoinen (albumi)

| Taivas sinivalkoinen Bablo |
| --- | --- | --- |

Studioalbumin tiedot
 Äänitetty : Antskogin työväentalo & StudioPop
 Julkaistu: 2001
 Tuottaja(t): Juha Björninen
 Tyylilaji: pop, rock
 Levy-yhtiö: Edel
Listasijoitukset
  Suomen virallinen lista: 21.
Bablon muut julkaisut
| Paikka auringossa 1997 | Taivas sinivalkoinen 2002 | Mies joka ei koskaan tanssi 2004 |
Taivas sinivalkoinen on suomalaislaulaja Bablon neljäs studioalbumi. Se julkaistiin vuonna 2001. Albumi ylsi Suomen virallisen listan sijalle 21.